CELEX: 62007TJ0056
Language: lt
Date: 2008-07-08
Title: 2008 m. liepos 8 d. (date) Pirmosios instancijos teismo (apeliacinė kolegija) sprendimas. # Europos Bendrijų Komisija prieš Ioannis Economidis. # Apeliacinis skundas - Viešoji tarnyba - Pareigūnai. # Byla T-56/07 P.

PIRMOSIOS INSTANCIJOS TEISMO (apeliacinių skundų kolegija) SPRENDIMAS
      2008 m. liepos 8 d.
      Byla T‑56/07 P
      Europos Bendrijų Komisija
      prieš
      Ioannis Economidis
      „Apeliacinis skundas – Viešoji tarnyba – Pareigūnai – Komisijos sprendimo dėl paskyrimo į skyriaus vadovo pareigas panaikinimas pirmojoje instancijoje – Ieškovo kandidatūros atmetimas – Kito kandidato paskyrimas – Užimtinų pareigų lygio nurodymas pranešime apie laisvą darbo vietą – Pareigų ir lygio atskyrimo principas – Pagrįstas apeliacinis skundas – Bylos stadija, kai galima priimti sprendimą – Ieškinio atmetimas“
      Dalykas: Apeliacinis skundas dėl 2006 m. gruodžio 14 d. Europos Sąjungos tarnautojų teismo (antroji kolegija) sprendimo Economodis prieš Komisiją (F‑122/05, Rink. VT p. I‑A‑1‑179 ir II‑A‑1‑725), panaikinimo.
      
      Sprendimas: Panaikinti 2006 m. gruodžio 14 d. Europos Sąjungos tarnautojų teismo sprendimą Economodis prieš Komisiją (F‑122/05, Rink. VT p. I‑A‑1‑179 ir II‑A‑1‑725). Atmesti Ioannis Economidis Tarnautojų teismui pareikštą ieškinį byloje F‑122/05.
         I. Economidis ir Komisija padengia savo bylinėjimosi išlaidas, patirtas tiek Tarnautojų teisme, tiek šioje instancijoje. Į
         bylą įstoję Europos Parlamentas, Europos Sąjungos Taryba ir Europos Bendrijų Audito Rūmai padengia savo bylinėjimosi išlaidas.
      
      Santrauka
      1.      Pareigūnai – Įdarbinimas – Lygio ir pareigų atitiktis – Skyrių vadovai – Nebuvimas
      (Pareigūnų tarnybos nuostatų I priedo A punktas)
      2.      Pareigūnai – Tarnybų organizavimas – Laisvos darbo vietos lygio nustatymas – Skyrių vadovai – Administracijos diskrecija –
            Kriterijai – Pareiga nustatyti darbo vietos lygį prieš nagrinėjant kandidatūras – Nebuvimas
      (Pareigūnų tarnybos nuostatų I priedo A punktas)
      3.      Pareigūnai – Įdarbinimas – Procedūros – Pasirinkimas – Administracijos diskrecija
      (Pareigūnų tarnybos nuostatų 29 straipsnio 1 dalis ir 45a straipsnis)
      1.      Pareigūnų tarnybos nuostatuose neįtvirtinta jokia skyriaus vadovo pareigų ir nustatyto lygio atitiktis. Atvirkščiai, kalbant
         apie skyriaus vadovo pareigas, lygis ir pareigos yra aiškiai atskirtos. 
      
      (žr. 59 punktą)
      2.      Vykstant įdarbinimo į laisvą skyriaus vadovo darbo vietą perkeliant procedūrai, jei laisvos darbo vietos lygio nustatymas
         nepriklauso nuo jokio atskiro Paskyrimų tarnybos sprendimo, bet automatiškai priklauso nuo pasirinkto kandidato lygio ir dėl
         to nėra kandidato pasirikimo kriterijus, jei šiuo nustatymu nebuvo pakeistas pranešimas apie laisvą darbo vietą ir lygis buvo
         nustatytas jau galutinai pasirinkus kandidatą, palyginus nuopelnus pagal pranešime apie laisvo darbo vietą nustatytas sąlygas,
         juo negalima nei pašalinti kandidatų, kurie atitiko pranešimo apie laisvą darbo vietą sąlygas, nei daryti įtakos procedūros
         objektyvumui.
      
      Pareigūnų tarnybos nuostatų I priedo A punkte numatyta, kad AD 9–AD 12 (A*9–A*12 pereinamuoju laikotarpiu) ir AD 13 ir AD 14
         (A*13 ir A*14 pereinamuoju laikotarpiu) lygiai gali atitikti „administratoriaus, kurio pareigos: skyriaus vadovas“ darbo vietą
         nedarant jokio skirtumo. Taigi teisės aktų leidėjas aiškiai norėjo palikti platų pasirikimą institucijoms nustatyti tinkamą
         lygį įdarbinant skyriaus vadovą.
      
      Be to, įdarbinimo į skyriaus vadovo vietą procedūra yra objektyvi, jei atsižvelgiant į tarnybos interesus pagal ją galima
         atrinkti labiausiai tinkamą asmenį atlikti būtinas pareigas. Jei institucijos privalėtų pranešime apie laisvą darbo vietą
         nustatyti tikslų skyriaus vadovo darbo vietos lygį, ši pareiga ne tik nebūtų pagrįsta jokia Pareigūnų tarnybos nuostatų nuostata,
         bet ir dėl jos gerokai sumažėtų kandidatų skaičius į nagrinėjamą darbo vietą. Darytina išvada, kad tokia pareiga galėtų būti
         kliudoma Paskyrimų tarnybai išsirinkti geriausią kandidatą iš visų pareigūnų, turinčių panašų ir tinkamą profilį bei įvairius
         lygius, kuriuos turint pagal Pareigūnų tarnybos nuostatus galima užimti tokią darbo vietą. 
      
      (žr. 66, 67, 81 ir 85 punktus)
      3.      Pareigūnų tarnybos nuostatų 29 straipsnyje neįtvirtinta jokia pareiga Paskyrimų tarnybai kartu išnagrinėti visas tris galimybes,
         numatytas šio straipsnio 1 dalies a punkte, t. y. perkėlimo, paskyrimo pagal Pareigūnų tarnybos nuostatų 45a straipsnį ir
         paaukštinimo, prieš įdarbinant į laisvą skyriaus vadovo darbo vietą, jeigu ji mano, kad išnagrinėjus vien perkėlimo galimybes
         būtų galima rasti atitinkamai darbo vietai kandidatą, turintį aukščiausio lygio gebėjimus, darbingumą ir patikimumą. Iš tiesų
         iš Pareigūnų tarnybos nuostatų 29 straipsnio 1 dalies matyti, jog tik tuo atveju, jei institucija mano, kad būtina nagrinėti
         prašymus perkelti pareigūnus iš kitų institucijų ar organizuoti vidaus arba atvirą konkursą, ji privalo iš anksto įsitikinti,
         kad išnagrinėjus šio straipsnio 1 dalies a punkte įtvirtintas tris galimybes šioje institucijoje negalima rasti tinkamo kandidato
         į atitinkamą darbo vietą.
      
      (žr. 89 punktą)